Әмирхан Харисов Абҙаҡ ауылында тыуып, 1941 йылда һуғышҡа алына. 1943 йылда фашистар менән булған алышта рота командиры йәрәхәтләнгәс, етәкселекте беҙҙең яҡташыбыҙ үҙ өҫтөнә ала. Ул немецтарҙың бер нисә һөжүмен ҡағып, үҙе генә биш ок­купанттың башына етә. Сталинград алышында ҡатнаша. Ана шул алыштарҙың береһендә уны Ҡыҙыл Йондоҙ ордены менән бүләкләйҙәр. 1943 йылда старшина Харисов хәбәрһеҙ юғала. Тыуған ауылының бер урамына уның исемен бирәләр. Йыл да уның иҫтәлегенә арнап, еңел атлетика ярыштары уҙғарыла.